Gospodine predsedniče, molim vas za malo strpljenja. Želeo bih da vam ukažem na permanentnu povredu bar pet odredbi našeg poslovnika, da vam odmah nagovestim naše ponašanje u toku današnje sednice i iznesem razloge za to ponašanje kako biste imali vremena da se pripremite. Naime, uz sve povrede dostojanstva Narodne skupštine, počinjene od kako je ovaj saziv pod kontrolom Vlade Vojislava Koštunice i predsednika Borisa Tadića, vi ste uveli manir da nam sednice zakazujete mimo odredbi člana 84. Poslovnika, bez dana, časa i mesta kada će se sednica održati, nego nam kažete: "Sednica će biti održana u nastavku neke sednice". To nije poslovnička odredba, zato što je Poslovnik izuzetno jasan u tom pogledu. Dakle, vi ste, po članu 84, dužni da odredite dan, čas i mesto, a ne opisno kada će sednica početi. Po članu 85, radno vreme je utorak, sreda i četvrtak, po stavu 4, ako zaista želite da produžite posle 18,00 časova ili da se radi neradnim danom, vi morate da nam date izuzetno opravdane razloge za to. (Iz sale: Vama se ne radi?) Da, nama se danas ne radi, a da ste vi normalni, ni vi danas ne biste radili. Po članu 138. – predlog zakona ne može da bude uvršten u dnevni red u roku kraćem od 15 ili dužem od 60 dana. Čak za rok od 15 dana nije predviđena nikakva olakšica, a za rok od 60 dana predviđeno je da može da se obrazloži zašto u 60 dana neki predlog, koji je pripremljen u skladu sa Poslovnikom, nije ušao u dnevni red. Zbog toga vi, u saradnji sa Vladom Republike Srbije, sve predloge zakona, a dva zakona koja želite danas da radite po podne, kada se nama ne radi i stigla su 7. novembra iz Vlade, sa predlogom da budu po hitnom postupku, zakazujete sednicu u roku od osam dana, a ono vam dalje ne računam, odnosno kada se neka sednica završi. Vi ste sednicu koju želite da započnete danas po podne, zakazali za 15. novembar, za neki drugi dan i za neki drugi čas je niste zakazali. Šta biva osam dana posle neodržavanja te sednice? Vlada, koja je rekla da mora po hitnom postupku da se donesu dva zakona, jer će nastupiti štetne posledice po rad organa i organizacija ... Izvinjavam se, ako mogu malo duže? Ja mogu, samo ako vi imate strpljenja. (Predsednik: Izvolite, završite, gospodine Nikoliću.) Dakle, Vlada nas obaveštava da nam je poslala sedam akata sa predlogom po hitnom postupku i s tim u vezi predlaže da se navedeni predlozi zakona razmatraju po redovnom postupku. Vas ne interesuje zašto nas je Vlada obmanula da će nastati štetne posledice, pošto se ništa nije desilo i nikada se ništa štetno ne desi ako se zakon ne razmatra po hitnom postupku. Gospodine predsedniče, samo vam ukazujem na to da mi ne želimo ovde da budemo robovi Vlade Republike Srbije. Mogao bih da se osvrnem i na predlog o spajanju rasprave oko te dve tačke dnevnog reda. Vi uvek možete da kažete da su međusobno povezane. Onda biste mogli i Zakon o izboru narodnih poslanika i Zakon o Vladi, isto tako da bude objedinjena rasprava, jer su međusobno povezani. Dok nema izabranih poslanika, nema izabrane vlade. To je jedini razlog kako mogu da budu povezani Zakon o izboru predsednika Republike i zakon o funkciji predsednika Republike. Jedino to što se pominje predsednik Republike, ali evo na to neću sada da vas upozoravam. Upozoravam vas da mi nismo spremni danas popodne da učestvujemo u raspravi o ova dva predloga zakona pošto je sednica regularno zakazana, ali smo spremni da budemo na toj sednici i da nastavimo priču od juče, prekinuli ste nas, to je bio naš džentlmenski sporazum, ostalo je još mnogo toga što nismo pitali Vladu, ostalo je mnogo toga što moramo da prigovorimo o Poslovniku. Dakle, ukoliko danas popodne odlučite da počnete novu nezakazanu sednicu, mi ćemo odlučiti da nastavimo jučerašnju završenu sednicu. Ako ste spremni na to, izvolite. Mislim da ste na vreme obavešteni. Imamo jedan tužan događaj danas, bićemo jedno vreme odsutni iz sale, ali ne bojte se, sve mi stignemo ili bar ostavimo one koji će održati finu radnu atmosferu dok se ne vratimo.
Hvala. Prelazimo na 2. tačku dnevnog reda: – IZBOR SUDIJA USTAVNOG SUDA SA LISTE KANDIDATA KOJU JE PODNEO PREDSEDNIK REPUBLIKE Pošto je Narodna skupština obavila pretres a pre nego što pređemo na odlučivanje, podsećam vas na odredbe Ustava Republike Srbije koje se odnose na izbor sudija Ustavnog suda, kao i na odredbe Poslovnika Narodne skupštine, koje se odnose na način odlučivanja o izboru sudija Ustavnog suda. Prema članu 172. stav 3. Ustava Republike Srbije Narodna skupština bira pet sudija Ustavnog suda između 10 kandidata koje predloži predsednik Republike. Prema članu 172. stav 4. Ustava Republike Srbije, sa svake od predloženih lista kandidata, jedan od izabranih kandidata mora biti sa teritorije autonomnih pokrajina. Prema članu 178. stav 3. Poslovnika, Narodna skupština o izboru sudija Ustavnog suda odlučuje pojedinačno, tajnim glasanjem, ukoliko ne odluči da glasanje bude javno. Predlažem da Narodna skupština izbor sudija Ustavnog suda obavi javnim glasanjem, upotrebom elektronskog sistema za glasanje. Stavljam na glasanje predlog da se izbor sudija Ustavnog suda obavi javnim glasanjem, upotrebom elektronskog sistema za glasanje. Za 131, protiv 6, nije glasalo 13, od 150 narodnih poslanika. Narodna skupština je odlučila da se izbor sudija Ustavnog suda obavi javnim glasanjem, upotrebom elektronskog sistema za glasanje. Prelazimo na javno glasanje, upotrebom elektronskog sistema za glasanje. Stavljam na glasanje predlog predsednika Republike Srbije da se za sudiju Ustavnog suda izabere kandidat Nenad Trifunović, zamenik Okružnog javnog tužioca u Kosovskoj Mitrovici. Za dva, protiv 37, uzdržana tri, nije glasalo 149, od 191 narodnog poslanika. Narodna skupština nije izabrala Nenada Trifunovića za sudiju Ustavnog suda. Stavljam na glasanje predlog predsednika Republike Srbije da se za sudiju Ustavnog suda izabere kandidat Predrag Ćetković, pomoćnik direktora Direkcije za pravne i opšte poslove ''DDOR Novi Sad''. Za 140, protiv 53, uzdržana tri, nisu glasala četiri, od 200 narodnih poslanika. Narodna skupština je izabrala Predraga Ćetkovića za sudiju Ustavnog suda. Stavljam na glasanje predlog predsednika Republike Srbije da se za sudiju Ustavnog suda izabere kandidat Bogoljub Milosavljević, profesor na Pravnom fakultetu Univerziteta "Union". Protiv 56, uzdržana tri, nisu glasala 142, od 201 poslanika. Narodna skupština nije izabrala Bogoljuba Milosavljevića za sudiju Ustavnog suda. Stavljam na glasanje predlog predsednika Republike Srbije da se za sudiju Ustavnog suda izabere kandidat Bosa Nenadić, sudija Ustavnog suda Republike Srbije. Za 131, protiv 56, uzdržana tri, nije glasalo 11, od 201 narodnog poslanika. Narodna skupština je izabrala Bosu Nenadić za sudiju Ustavnog suda. Stavljam na glasanje predlog predsednika Republike Srbije da se za sudiju Ustavnog suda izabere kandidat Milan Vlatković, viši savetnik u Ustavnom sudu Republike Srbije. Protiv pet, uzdržanih 54, nije glasalo 142, od 201 poslanika. Narodna skupština nije izabrala Milana Vlatkovića za sudiju Ustavnog suda. Stavljam na glasanje predlog predsednika Republike Srbije da se za sudiju Ustavnog suda izabere kandidat Branka Ćurčija, sudija Ustavnog suda Republike Srbije. Protiv 57, uzdržana tri, nije glasao 141, od 201 poslanika. Narodna skupština nije izabrala Branku Ćurčiju za sudiju Ustavnog suda. Stavljam na glasanje predlog predsednika Republike Srbije da se za sudiju Ustavnog suda izabere kandidat Radmila Vasić, profesor na Pravnom fakultetu Univerziteta u Beogradu. Protiv 56, uzdržana tri, nije glasalo 142, od 201 poslanika. Narodna skupština nije izabrala Radmilu Vasić za sudiju Ustavnog suda. Stavljam na glasanje predlog predsednika Republike Srbije da se za sudiju Ustavnog suda izabere kandidat Dragiša Slijepčević, sudija Vrhovnog suda Srbije. Za 141, protiv 56, uzdržana tri, nisu glasala dva, od 202 narodna poslanika. Narodna skupština je izabrala Dragišu Slijepčevića za sudiju Ustavnog suda. Stavljam na glasanje predlog predsednika Republike Srbije da se za sudiju Ustavnog suda izabere kandidat Stanka Milanović, zamenik Republičkog javnog tužioca. Za 141, protiv 57, uzdržana tri, nisu glasala dva, od 203 narodna poslanika. Narodna skupština je izabrala Stanku Milanović za sudiju Ustavnog suda. Stavljam na glasanje predlog predsednika Republike Srbije da se za sudiju Ustavnog suda izabere kandidat Marija Draškić, profesor na Pravnom fakultetu Univerziteta u Beogradu. Za 131, protiv 54, uzdržana tri, nije glasalo 16, od 204 narodnih poslanika. Narodna skupština je izabrala Mariju Drašković za sudiju Ustavnog suda. Čestitam izabranim sudijama Ustavnog suda na izboru i želim im uspeh u radu. Prelazimo na 3. tačku dnevnog reda: – UTVRĐIVANjE LISTE KANDIDATA ZA SUDIJE USTAVNOG SUDA KOJE IMENUJE PREDSEDNIK REPUBLIKE Pošto je Narodna skupština obavila pretres o Predlogu liste kandidata za sudije Ustavnog suda koje imenuje predsednik Republike, sa ispravkom od 9. novembra 2007. godine, prelazimo na odlučivanje. Stavljam na glasanje predlog da se na listu kandidata za sudije Ustavnog suda koje imenuje predsednik Republike stavi Olivera Vučić, profesor Pravnog fakulteta Univerziteta u Beogradu. Za 143, protiv 58, nisu glasala tri, od 204 narodna poslanika. Narodna skupština je prihvatila predlog da se na listu kandidata stavi Olivera Vučić, profesor Pravnog fakulteta Univerziteta u Beogradu. Stavljam na glasanje predlog da se na listu kandidata za sudije Ustavnog suda koje imenuje predsednik Republike stavi Vesna Ilić-Prelić, državni sekretar u Ministarstvu prosvete. Za 145, protiv 57, nisu glasala dva, od 204 narodna poslanika. Narodna skupština je prihvatila predlog da se na listu kandidata stavi Vesna Ilić-Prelić, državni sekretar u Ministarstvu prosvete. Stavljam na glasanje predlog da se na listu kandidata za sudije Ustavnog suda koje imenuje predsednik Republike stavi mr Jadranka Injac, sudija Vrhovnog suda. Za 144, protiv 57, nisu glasala 2, od 203 narodna poslanika. Narodna skupština je prihvatila predlog da se na listu kandidata stavi mr Jadranka Injac, sudija Vrhovnog suda. Stavljam na glasanje predlog da se na listu kandidata za sudije Ustavnog suda koje imenuje predsednik Republike stavi Zejnepa Kavrajić, sudija Okružnog suda u Novom Pazaru. Za 139, protiv 61, uzdržan jedan, nisu glasala dva, od 203 narodna poslanika. Narodna skupština je prihvatila predlog da se na listu kandidata stavi Zejnepa Kavrajić, sudija Okružnog suda u Novom Pazaru. Stavljam na glasanje predlog da se na listu kandidata za sudije Ustavnog suda koje imenuje predsednik Republike stavi prof. dr Agneš Kartagodri, vanredni profesor Pravnog fakulteta Univerziteta u Novom Sadu. Za 143, protiv 55, nije glasalo pet, od 203 narodna poslanika. Narodna skupština je prihvatila predlog da se na listu kandidata stavi prof. dr Agneš Kartagodri, vanredni profesor Pravnog fakulteta Univerziteta u Novom Sadu. Stavljam na glasanje predlog da se na listu kandidata za sudije Ustavnog suda koje imenuje predsednik Republike stavi prof. dr Vladan Kutlešić, profesor Fakulteta političkih nauka Univerziteta u Beogradu i Megatrend Univerziteta. Za 141, protiv 59, nisu glasala tri, od 203 narodna poslanika. Narodna skupština je prihvatila predlog da se na listu kandidata stavi prof. dr Vladan Kutlešić, profesor Fakulteta političkih nauka Univerziteta u Beogradu i Megatrend Univerziteta. Stavljam na glasanje predlog da se na listu kandidata za sudije Ustavnog suda koje imenuje predsednik Republike stavi Katarina Manojlović, sudija Vrhovnog suda Srbije. Za 145, protiv 53, nije glasalo 6, od 204 narodna poslanika. Narodna skupština je prihvatila predlog da se na listu kandidata stavi Katarina Manojlović, sudija Vrhovnog suda Srbije. Stavljam na glasanje predlog da se na listu kandidata za sudije Ustavnog suda koje imenuje predsednik Republike stavi Mihailo Rulić, sudija Vrhovnog suda Srbije. Za 145, protiv 51, nije glasalo 7, od 203 narodna poslanika. Narodna skupština je prihvatila predlog da se na listu kandidata stavi Mihailo Rulić, sudija Vrhovnog suda Srbije. Stavljam na glasanje predlog da se na listu kandidata za sudije Ustavnog suda koje imenuje predsednik Republike stavi dr Dragan M. Stojanović, profesor Pravnog fakulteta Univerziteta u Nišu. Za 144, protiv 55, nisu glasala dva, od 201 poslanika. Narodna skupština je prihvatila predlog da se na listu kandidata stavi dr Dragan M. Stojanović, profesor Pravnog fakulteta Univerziteta u Nišu. Stavljam na glasanje predlog da se na listu kandidata za sudije Ustavnog suda koje imenuje predsednik Republike stavi Duško Čelić, saradnik na Pravnom fakultetu u Kosovskoj Mitrovici Univerziteta u Prištini. Za 142, protiv 51, nije glasalo 7, od 200 narodnih poslanika. Narodna skupština je prihvatila predlog da se na listu kandidata stavi Duško Čelić, saradnik na Pravnom fakultetu u Kosovskoj Mitrovici Univerziteta u Prištini. Konstatujem da je na ovaj način Narodna skupština utvrdila listu kandidata za sudije Ustavnog suda koje imenuje predsednik Republike. Prelazimo na 4. tačku dnevnog reda: – PREDLOG ZAKONA O AZILU Pošto je Narodna skupština obavila pretres Predloga zakona u načelu i u pojedinostima, prelazimo na odlučivanje. Stavljam na glasanje Predlog zakona o azilu, u načelu. Za 139, nije glasalo 40, od 179 narodnih poslanika. Narodna skupština je prihvatila Predlog zakona u načelu. Prelazimo na odlučivanje o amandmanima. Na član 1. amandman je podneo poslanik Jadranko Vuković. Vlada i Odbor za odbranu i bezbednost predlažu da se ovaj amandman odbije, a Zakonodavni odbor smatra da je amandman pravno moguć. Stavljam na glasanje ovaj amandman. Za 44, protiv 127, nije glasalo 22, od 193 narodna poslanika. Narodna skupština nije prihvatila ovaj amandman. Na član 2. amandman je podneo Milovan Radovanović. Vlada i Odbor za odbranu i bezbednost prihvatili su ovaj amandman, a Zakonodavni odbor smatra da je amandman pravno moguć. Stavljam na glasanje ovaj amandman. Za 177, protiv četiri, uzdržan jedan, nije glasalo 13, od 195 narodnih poslanika. Narodna skupština je prihvatila ovaj amandman. Na član 2. amandman je podneo poslanik Momir Marković. Vlada i Odbor za odbranu i bezbednost prihvatili su ovaj amandman, a Zakonodavni odbor smatra da je amandman pravno moguć. Stavljam na glasanje ovaj amandman. Za 175, protiv tri, nije glasalo 17, od 195 poslanika. Narodna skupština je prihvatila ovaj amandman. Na član 5. amandman je podneo poslanik Zoran Krasić. Vlada i Odbor za odbranu i bezbednost predlažu da se ovaj amandman odbije, a Zakonodavni odbor smatra da je amandman pravno moguć. Stavljam na glasanje ovaj amandman. Za 48, protiv 125, nisu glasala 22, od 195 narodnih poslanika. Narodna skupština nije prihvatila ovaj amandman. Na član 6. amandman je podneo poslanik Nemanja Šarović. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za 47, protiv 126, nije glasalo 23, od 196 narodnih poslanika. Narodna skupština nije prihvatila ovaj amandman. Na član 6. amandman je podnela Jorgovanka Tabaković. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za 48, protiv 124, nije glasalo 24, od 196 narodnih poslanika. Narodna skupština nije prihvatila ovaj amandman. Na član 8. amandman je podneo poslanik Božidar Koprivica. Vlada i Odbor za odbranu i bezbednost predlažu da se ovaj amandman odbije, a Zakonodavni odbor smatra da je amandman pravno moguć. Stavljam na glasanje ovaj amandman. Za 45, protiv 126, nije glasalo 25, od 196 narodnih poslanika. Narodna skupština nije prihvatila ovaj amandman. Na član 10. istovetne amandmane podneli su narodni poslanik Slavko Jerković i narodni poslanik Željko Vasiljević. Vlada i Odbor za odbranu i bezbednost predlažu da se ovaj amandman odbije, a Zakonodavni odbor smatra da je amandman pravno moguć. Stavljam na glasanje ovaj amandman. Za 57, protiv 126, nije glasalo 13, od 196 narodnih poslanika. Narodna skupština nije prihvatila ovaj amandman. Na član 11. amandman je podneo poslanik Dejan Mirović. U toku pretresa Predloga zakona u pojedinostima, predstavnik predlagača je prihvatio ovaj amandman. Odbor za odbranu i bezbednost predlaže da se ovaj amandman odbije, a Zakonodavni odbor smatra da je amandman pravno moguć. Stavljam na glasanje ovaj amandman. Za 180, uzdržan jedan, nije glasalo 16, od 197 poslanika. Narodna skupština prihvatila je ovaj amandman. Na član 13. amandman je podneo narodni poslanik Petar Jojić. Vlada i Odbor za odbranu i bezbednost predlažu da se ovaj amandman odbije, a Zakonodavni odbor smatra da je amandman pravno moguć. Stavljam na glasanje ovaj amandman. Za 48, protiv 125, nije glasalo 23, od 196 narodnih poslanika. Narodna skupština nije prihvatila ovaj amandman. Na član 14. amandman je podnela poslanik Nataša Jovanović. Vlada i Odbor za odbranu i bezbednost prihvatili su ovaj amandman, a Zakonodavni odbor smatra da je amandman pravno moguć. Stavljam na glasanje ovaj amandman. Za 173, protiv dva, nije glasao 21, od 196 narodnih poslanika. Narodna skupština je prihvatila ovaj amandman. Na član 19. amandman je podneo Vitomir Plužarević. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za 48, protiv 128, nije glasalo 20, od 196 narodnih poslanika. Narodna skupština nije prihvatila ovaj amandman. Na član 20. amandman je podnela poslanik Vjerica Radeta. Vlada i Odbor za odbranu i bezbednost predlažu da se ovaj amandman odbije, a Zakonodavni odbor smatra da je amandman pravno moguć. Stavljam na glasanje ovaj amandman. Za 45, protiv 125, nije glasalo 23, od 193 narodna poslanika. Narodna skupština nije prihvatila ovaj amandman. Na član 20. amandman je podneo poslanik Veroljub Arsić. Vlada i Odbor za odbranu i bezbednost predlažu da se ovaj amandman odbije, a Zakonodavni odbor smatra da je amandman pravno moguć. Stavljam na glasanje ovaj amandman. Za 46, protiv 124, nije glasao 21, od 191 narodnog poslanika. Narodna skupština nije prihvatila ovaj amandman. Na član 20. amandman je podnela poslanik Lidija Vukićević. Vlada i Odbor za odbranu i bezbednost prihvatili su ovaj amandman, a Zakonodavni odbor smatra da je amandman pravno moguć. Stavljam na glasanje ovaj amandman. Za 177, protiv jedan, uzdržan jedan, nije glasalo 9, od 188 narodnih poslanika. Narodna skupština je prihvatila ovaj amandman. Na član 22. amandman je podneo poslanik Sreto Perić. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Protiv 128, nije glasalo 60, od 188 narodnih poslanika. Narodna skupština nije prihvatila ovaj amandman. Na član 22. amandman je podneo Miletić Mihajlović. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za 35, protiv 127, nije glasalo 25, od 187 narodnih poslanika. Narodna skupština nije prihvatila ovaj amandman. Na član 23. amandman je podneo Aleksandar Martinović. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za 43, protiv 128, nije glasalo 18, od 189 narodnih poslanika. Narodna skupština nije prihvatila ovaj amandman. Na član 24. amandman je podneo poslanik Slaviša Topalović. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za četiri, protiv 125, nije glasalo 20, od 187 poslanika. Narodna skupština nije prihvatila ovaj amandman. Na član 25. amandman je podneo narodni poslanik Jovan Daja. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za 42, protiv 126, nije glasalo 19, od 187 narodnih poslanika. Narodna skupština nije prihvatila ovaj amandman. Na član 26. amandman je podneo Srboljub Živanović. Vlada i Odbor za odbranu i bezbednost predlažu da se ovaj amandman odbije, a Zakonodavni odbor smatra da je amandman pravno moguć. Stavljam na glasanje ovaj amandman. Za 44, protiv 127, nije glasalo 14, od 185 narodnih poslanika. Narodna skupština nije prihvatila ovaj amandman. Na član 31. amandman je podneo Odbor za odbranu i bezbednost. U toku pretresa predloga zakona u pojedinostima, predstavnik predlagača je prihvatio ovaj amandman. Zakonodavni odbor smatra da je amandman pravno moguć. Stavljam na glasanje ovaj amandman. Za 168, protiv dva, uzdržan jedan, nije glasalo 12, od 183 narodna poslanika. Narodna skupština je prihvatila ovaj amandman. Na član 32. amandman je podneo poslanik Nikola Vukelić. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za 39, protiv 128, nije glasalo 17, od 184 narodna poslanika. Narodna skupština nije prihvatila ovaj amandman. Na član 34. amandman je podneo Dragoljub Anastasovski. Vlada i Odbor za odbranu i bezbednost predlažu da se ovaj amandman odbije, a Zakonodavni odbor smatra da je amandman pravno moguć. Stavljam na glasanje ovaj amandman. Za 40, protiv 124, nisu glasala 22, od 186 narodnih poslanika. Narodna skupština nije prihvatila ovaj amandman. Na član 35. amandman je podneo poslanik Božidar Delić. Vlada i Odbor za odbranu i bezbednost predlažu da se ovaj amandman odbije a Zakonodavni odbor smatra da je amandman pravno moguć. Stavljam na glasanje ovaj amandman. Za 37, protiv 123, nije glasalo 28, od 188 narodnih poslanika. Narodna skupština nije prihvatila ovaj amandman. Na član 38. amandman je podnela poslanik Ivana Zečević. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za 39, protiv 129, nije glasalo 20, od 188 narodnih poslanika. Narodna skupština nije prihvatila ovaj amandman. Na član 39. amandman je podneo poslanik Vlado Sekulić. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za 41, protiv 126, nije glasalo 22, od 189 narodnih poslanika. Narodna skupština nije prihvatila ovaj amandman. Na član 41. amandman je podneo poslanik Mileta Poskurica. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za 39, protiv 125, nije glasalo 23, od 187 narodnih poslanika. Narodna skupština nije prihvatila ovaj amandman. Na član 44. amandman je podneo poslanik Milorad Buha. Vlada i Odbor za odbranu i bezbednost predlažu da se ovaj amandman odbije, a Zakonodavni odbor smatra da je amandman pravno moguć. Stavljam na glasanje ovaj amandman. Za 40, protiv 127, nije glasalo 19, od 186 narodnih poslanika. Narodna skupština nije prihvatila ovaj amandman. Na član 47. amandman je podneo poslanik Dragan Čolić. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za 39, protiv 122, nije glasalo 25, od 186 narodnih poslanika. Narodna skupština nije prihvatila ovaj amandman. Na član 57. amandman je podneo poslanik Paja Momčilov. Vlada i Odbor za odbranu i bezbednost predlažu da se ovaj amandman odbije, Zakonodavni odbor smatra da je amandman pravno moguć. Stavljam na glasanje ovaj amandman. Za 41, protiv 125, uzdržan jedan, nije glasao 21, od 188 narodnih poslanika. Narodna skupština nije prihvatila ovaj amandman. Na član 58. amandman je podneo Nebojša Stefanović. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za 41, protiv 126, nije glasalo 22, od 189 narodnih poslanika. Narodna skupština nije prihvatila ovaj amandman. Na član 62. amandman je podneo poslanik Milan Škrbić. Vlada i Odbor za odbranu i bezbednost predlažu da se ovaj amandman odbije, a Zakonodavni odbor smatra da je amandman pravno moguć. Stavljam na glasanje ovaj amandman. Za 42, protiv 125, nije glasalo 22, od 189 narodnih poslanika. Narodna skupština nije prihvatila ovaj amandman. Na član 64. amandman je podneo poslanik Goran Cvetanović. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za 40, protiv 125, nije glasalo 23, od 188 narodnih poslanika. Narodna skupština nije prihvatila ovaj amandman. Na član 67. amandman je podneo poslanik Zdravko Topalović. Vlada, Odbor za odbranu i bezbednost i Zakonodavni odbor predlažu da se ovaj amandman odbije. Stavljam na glasanje ovaj amandman. Za 37, protiv 126, nije glasalo 25, od 188 narodnih poslanika. Narodna skupština nije prihvatila ovaj amandman. Pošto smo završili odlučivanje o amandmanima, pristupamo glasanju o Predlogu zakona u celini. Stavljam na glasanje Predlog zakona o azilu, u celini. Za 149, nije glasalo 9, od 158 narodnih poslanika. Narodna skupština je jednoglasno usvojila Predlog zakona o azilu. Prelazimo na 5. tačku dnevnog reda: – PREDLOZI ODLUKA O IZMENAMA ODLUKE O IZBORU ČLANOVA ODBORA NARODNE SKUPŠTINE REPUBLIKE SRBIJE (predlagači Nada Kolundžija i Miloš Aligrudić, predsednici poslaničkih grupa DS i DSS-NS) Pošto je Narodna skupština obavila jedinstveni pretres o predlozima odluka, prelazimo na odlučivanje. Stavljam na glasanje Predlog odluke o izmenama Odluke o izboru članova odbora Narodne skupštine Republike Srbije, koji je podnela narodni poslanik Nada Kolundžija, predsednik poslaničke grupe Demokratska stranka. Za 190, od 190 narodnih poslanika. Konstatujem da je Narodna skupština jednoglasno usvojila ovaj Predlog odluke. Stavljam na glasanje Predlog odluke o izmenama Odluke o izboru članova odbora Narodne skupštine Republike Srbije, koji je podneo narodni poslanik Miloš Aligrudić, predsednik poslaničke grupe Demokratska stranka Srbije - Nova Srbija - dr Vojislav Koštunica. Za 185, nije glasalo 7, od 192 narodna poslanika. Konstatujem da je Narodna skupština jednoglasno usvojila ovaj Predlog odluke. Pošto smo se izjasnili o predlozima odluka o izmenama Odluke o izboru članova odbora Narodne skupštine Republike Srbije, pitam da li ste saglasni da se usvojeni predlozi objave u "Službenom glasniku Republike Srbije", kao jedan pravno-tehnički objedinjeni akt – Odluka o izmenama Odluke o izboru članova odbora Narodne skupštine Republike Srbije. Stavljam na glasanje ovaj predlog. Za 182, nije glasalo 9, od 191 narodnog poslanika. Narodna skupština je jednoglasno usvojila ovaj predlog. Prelazimo na odlučivanje Narodne skupštine o POVREDAMA POSLOVNIKA na koje su u toku sednice ukazali narodni poslanici. Pošto je u toku sednice ukazano na povrede Poslovnika Narodne skupštine, podsećam vas na odredbu člana 100. stav 4. Poslovnika, prema kojoj ako i posle objašnjenja predsednika Narodne skupštine narodni poslanik ostane pri tvrdnji da je Poslovnik povređen, Narodna skupština će, bez pretresa, odlučiti o tom pitanju u danu za glasanje. Saglasno navedenoj odredbi Poslovnika, prelazimo na odlučivanje. Narodni poslanik Ivan Andrić, na sednici 20. novembra 2007. godine, u 10.20 časova, ukazao je na povredu člana 104. stav 1. Poslovnika. Molim da Narodna skupština odluči da li je povređen navedeni član Poslovnika. Za 11, protiv 124, uzdržana dva, nije glasalo 52, od 189 narodnih poslanika. Narodna skupština je odlučila da nije povređen navedeni član Poslovnika. Narodni poslanik Ivan Andrić, na sednici 20. novembra 2007. godine, u 10.25 časova, ukazao je na povredu članova 27. i 225. Poslovnika. Molim da Narodna skupština odluči da li su povređeni navedeni članovi Poslovnika. Za 11, protiv 124, uzdržan jedan, nije glasalo 52, od 188 narodnih poslanika. Narodna skupština je odlučila da nisu povređeni navedeni članovi Poslovnika. Dame i gospodo narodni poslanici, pošto je Narodna skupština obavila razmatranje svih tačaka dnevnog reda ove sednice i odlučivanje o njima, saglasno članu 99. Poslovnika, zaključujem Treću sednicu Drugog redovnog zasedanja Narodne skupštine u 2007. godini. Nastavljamo rad nakon pauze od 15 minuta. Molim šefove poslaničkih grupa da dođu na sastanak. (Sednica je završena u 13.00 časova)
REPUBLIKA SRBIJA NARODNA SKUPŠTINA STENOGRAFSKE BELEŠKE ČETVRTA SEDNICA DRUGOG REDOVNOG ZASEDANjA 24. novembar 2007. godine (Prvi dan rada) (Sednica je počela u 13.45 časova. Predsedava Oliver Dulić, predsednik Narodne skupštine.)
Dame i gospodo narodni poslanici, otvaram Četvrtu sednicu Drugog redovnog zasedanja Narodne skupštine Republike Srbije u 2007. godini. Na osnovu službene evidencije o prisutnosti narodnih poslanika konstatujem da sednici prisustvuje 167 narodnih poslanika. Podsećam vas da je članom 86. stav 5. Poslovnika Narodne skupštine predviđeno da kvorum za rad Narodne skupštine prilikom usvajanja zapisnika sa prethodnih sednica i utvrđivanje dnevnog reda postoji ako je na sednici Narodne skupštine prisutno najmanje 126 narodnih poslanika. Radi utvrđivanja kvoruma za rad Narodne skupštine, molim narodne poslanike da ubace svoje identifikacione kartice u poslaničke jedinice elektronskog sistema za glasanje. Konstatujem da je, primenom elektronskog sistema za glasanje, utvrđeno da je u sali prisutno 128 narodnih poslanika, odnosno da je prisutno više od 126 narodnih poslanika i da postoje uslovi za rad Narodne skupštine. Obaveštavam vas da su sprečeni sednici da prisustvuju narodni poslanici Aleksandra Jerkov i Rajko Baralić. Dostavljeni su vam zapisnici sa Prve sednice Drugog redovnog zasedanja Narodne skupštine Republike Srbije u 2007. godini, održane 1, 2, 3, 4, 8, 9, 10, 11, 15, 16, 17, 18, 23, 24, 25, 26, 29, 30, 31. oktobra i 5. novembra 2007. godine i Druge sednice Drugog redovnog zasedanja Narodne skupštine Republike Srbije u 2007. godini, održane 5, 6. i 7. novembra 2007. godine. Pošto današnjoj sednici prisustvuje više od 126 narodnih poslanika, konstatujem da postoji kvorum za usvajanje zapisnika sa Prve i Druge sednice Drugog redovnog zasedanja Narodne skupštine u 2007. godini. Obaveštavam vas da je proverom u službi za poslove Administrativnog odbora utvrđeno da tom odboru niko od narodnih poslanika nije dostavio u pisanom obliku primedbe na zapisnike sa ovih sednica. Prelazimo na odlučivanje o zapisnicima. Stavljam na glasanje zapisnik sa Prve sednice Drugog redovnog zasedanja Narodne skupštine Republike Srbije u 2007. godini, održane 1, 2, 3, 4, 8, 9, 10, 11, 15, 16, 17, 18, 23, 24, 25, 26, 29, 30, 31. oktobra i 5. novembra 2007. godine. (Dobićete reč po Poslovniku čim se završe proceduralne stvari. Molim vas da se smirite.) Za 132, nisu glasala tri, od ukupno 135 narodnih poslanika. Konstatujem da je Narodna skupština usvojila zapisnik sa Prve sednice Drugog redovnog zasedanja Narodne skupštine Republike Srbije u 2007. godini, održane 1, 2, 3, 4, 8, 9, 10, 11, 15, 16, 17, 18, 23, 24, 25, 26, 29, 30, 31. oktobra i 5. novembra 2007. godine. Stavljam na glasanje zapisnik sa Druge sednice Drugog redovnog zasedanja Narodne skupštine Republike Srbije u 2007. godini, održane 5, 6. i 7. novembra 2007. godine. Za 130, nije glasalo pet, od ukupno 135 narodnih poslanika. Konstatujem da je Narodna skupština usvojila zapisnik sa Druge sednice Drugog redovnog zasedanja Narodne skupštine Republike Srbije u 2007. godini, održane 5, 6. i 7. novembra 2007. godine. U sazivu sednice, koji vam je dostavljen, sadržan je predlog dnevnog reda sednice. Pre utvrđivanja dnevnog reda sednice, saglasno članu 90. stav 5. i članu 92. Poslovnika, potrebno je da Narodna skupština odluči o predlozima za stavljanje na dnevni red akata po hitnom postupku, za proširenje dnevnog reda i za spajanje rasprave. Jedanaest narodnih poslanika poslaničke grupe LDP predložilo je da se po hitnom postupku stavi na dnevni red Predlog odluke o obrazovanju anketnog odbora radi utvrđivanja činjenica o zloupotrebama kompanije Delta iz Beograda, koji su podneli Narodnoj skupštini 7. novembra 2007. godine. Stavljam na glasanje ovaj predlog. Protiv 123, nije glasalo 12, od 135 narodnih poslanika. Narodna skupština nije prihvatila ovaj predlog. Vlada je predložila da se po hitnom postupku stavi na dnevni red Predlog zakona o potvrđivanju međunarodne konvencije protiv dopinga u sportu, koji je podnela Narodnoj skupštini 8. novembra 2007. godine. Stavljam na glasanje ovaj predlog. Protiv 128, nije glasalo sedam, od 135 narodnih poslanika. Narodna skupština nije prihvatila ovaj predlog. Narodni poslanici Miroslav Markićević, Srđan Spasojević, Milorad Belić, Dušan Mrvoš, Zorica Kovačević, Slobodanka Mladenović, Dejan Perjaničić, Mladen Grujić, Vladan Vučićević i Dejan Rajčić predložili su da se po hitnom postupku stavi na dnevni red Predlog zakona o državnom fondu za Autonomnu Pokrajinu Kosovo i Metohija, koji su podneli Narodnoj skupštini 13. novembra 2007. godine. Stavljam na glasanje ovaj predlog. Za 14, protiv 112, nije glasalo 10, od 136 narodnih poslanika. Narodna skupština nije prihvatila ovaj predlog. Narodni poslanik Bojan Milovanović predložio je da se po hitnom postupku stavi na dnevni red Predlog zakona o izmenama i dopunama Zakona o privatizaciji, koji je podneo Narodnoj skupštini 16. novembra 2007. godine. Stavljam na glasanje ovaj predlog. Za pet, protiv 115, nije glasalo devet, od 129 poslanika. Narodna skupština nije prihvatila ovaj predlog. Konstatujem da je u sali prisutno 117 narodnih poslanika i da nemamo kvorum. S obzirom na to da nema kvoruma za glasanje, određujem pauzu u trajanju od 30 minuta. [[Posle pauze – 14.30]] Dame i gospodo narodni poslanici, nastavljamo sa radom. Devetnaest narodnih poslanika poslaničke grupe G17 plus predložilo je da se po hitnom postupku stavi na dnevni red Predlog zakona o oduzimanju imovine stečene izvršenjem krivičnih dela, koji su podneli Narodnoj skupštini 21. novembra 2007. godine. Stavljam na glasanje ovaj predlog. Za 30, protiv 96, nije glasalo pet, od 131 narodnog poslanika. Narodna skupština nije prihvatila ovaj predlog. Na osnovu člana 143. stav 2. Poslovnika, predlažem da Narodna skupština odluči da iz dnevnog reda povuče 3. tačku – Poslanička pitanja i traženje obaveštenja i objašnjenja na osnovu članova 225. i 226. Poslovnika Narodne skupštine. Stavljam na glasanje ovaj predlog. Za 127, nisu glasala četiri, od 131 narodnog poslanika. Narodna skupština je jednoglasno prihvatila ovaj predlog. Narodni poslanik Rajko Baralić predložio je da se dnevni red proširi novom tačkom – Predlog zakona o dopunama Zakona o javnim nabavkama, koji je podneo Narodnoj skupštini 13. jula 2007. godine. Da li narodni poslanik Rajko Baralić želi reč? (Ne.) Hvala. Stavljam na glasanje ovaj predlog. Za tri, protiv 126, nisu glasala tri, od 132 poslanika. Narodna skupština nije prihvatila ovaj predlog. Narodni poslanik Rajko Baralić predložio je da se dnevni red proširi novom tačkom – Predlog zakona o izmenama i dopunama Zakona o sedištima i područjima sudova i javnih tužilaštava, koji je podneo Narodnoj skupštini 10. maja 2007. godine. Da li narodni poslanik Rajko Baralić želi reč? (Ne.) Hvala. Stavljam na glasanje ovaj predlog. Za dva, protiv 127, nisu glasala tri, od 132 poslanika. Narodna skupština nije prihvatila ovaj predlog. Šesnaest narodnih poslanika poslaničke grupe SPS predložilo je da se dnevni red proširi novom tačkom – Predlog zakona o izmenama i dopunama Zakona o porezu na dodatu vrednost, koji su podneli Narodnoj skupštini 30. oktobra 2007. godine. Da li predstavnik predlagača narodni poslanik Žarko Obradović želi reč? (Ne.) Hvala. Stavljam na glasanje ovaj predlog. Za dva, protiv 127, nisu glasala četiri, od 133 poslanika. Narodna skupština nije prihvatila ovaj predlog. Narodni poslanik Rajko Baralić predložio je da se dnevni red proširi novom tačkom – Predlog zakona o izmenama i dopunama Zakona o socijalnoj zaštiti i obezbeđenju socijalne sigurnosti građana, koji je podneo Narodnoj skupštini 26. oktobra 2007. godine. Da li narodni poslanik Rajko Baralić želi reč? (Ne.) Hvala. Stavljam na glasanje ovaj predlog. Za tri, protiv 126, nisu glasala četiri, od 133 poslanika. Narodna skupština nije prihvatila ovaj predlog. Šesnaest narodnih poslanika poslaničke grupe SPS predložilo je da se dnevni red proširi novom tačkom – Predlog zakona o dopunama Zakona o penzijskom i invalidskom osiguranju, koji su podneli Narodnoj skupštini 30. oktobra 2007. godine. Da li predstavnik predlagača narodni poslanik Ivica Dačić želi reč? (Ne.) Hvala. Stavljam na glasanje ovaj predlog. Za šest, protiv 123, nije glasalo sedam, od 136 poslanika. Narodna skupština nije prihvatila ovaj predlog. Šesnaest narodnih poslanika poslaničke grupe SPS predložilo je da se dnevni red proširi novom tačkom – Predlog zakona o izmenama i dopunama Zakona o radio-difuziji, koji su podneli Narodnoj skupštini 30. oktobra 2007. godine. Da li predstavnik predlagača narodni poslanik Ivica Dačić želi reč? (Ne.) Hvala. Stavljam na glasanje ovaj predlog. Za sedam, protiv 126, nisu glasala tri, od 136 poslanika. Narodna skupština nije prihvatila ovaj predlog. Narodni poslanik Nada Kolundžija, na osnovu člana 90. stav 3. i člana 140. stav 2. Poslovnika Narodne skupštine, predložila je da se obavi zajednički načelni pretres o Predlogu zakona o predsedniku Republike i Predlogu zakona o izborima za predsednika Republike. Da li narodni poslanik Nada Kolundžija želi reč? (Ne.) Stavljam na glasanje ovaj predlog. Za 130, protiv pet, nije glasao jedan, od 136 poslanika. Narodna skupština je prihvatila ovaj predlog. Pošto smo se izjasnili o predlozima za stavljanje na dnevni red sednice akata po hitnom postupku, za proširenje dnevnog reda i za spajanje rasprave, na osnovu člana 92. stav 3. Poslovnika Narodne skupštine, stavljam na glasanje predlog dnevnog reda u celini. Za 131, nije glasalo pet, od ukupno 136 narodnih poslanika. Konstatujem da je Narodna skupština utvrdila dnevni red Četvrte sednice Drugog redovnog zasedanja Narodne skupštine Republike Srbije u 2007. godini u celini. Molim Službu Narodne skupštine da pripremi prečišćeni tekst dnevnog reda sednice i da ga uruči narodnim poslanicima. D n e v n i r e d: 1. Predlog zakona o predsedniku Republike i 2. Predlog zakona o izborima za predsednika Republike. Dame i gospodo narodni poslanici, rad nastavljamo u ponedeljak, u 10.00 sati. Hvala vam.